**ΣΥΝΙΣΤΩΜΕΝΗ**

**ΠΡΟΤΥΠΗ ΤΕΧΝΙΚΗ ΠΡΟΔΙΑΓΡΑΦΗ**

**ΕΝΟΠΛΩΝ ΔΥΝΑΜΕΩΝ**

ΣΠΤΠ–Α–006 ΕΚΔΟΣΗ 1η

|  |
| --- |
| ΗΛΕΚΤΡΟΝΙΚΟΣ ΥΠΟΛΟΓΙΣΤΗΣ  ΓΙΑ ΕΙΔΙΚΗ ΙΑΤΡΙΚΗ – ΟΔΟΝΤΙΑΤΡΙΚΗ ΧΡΗΣΗ |
|  |

|  |
| --- |
| 21 Δεκεμβρίου 2017 |

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

|  |
| --- |
| ΑΔΙΑΒΑΘΜΗΤΟ – ΑΝΑΡΤΗΤΕΟ ΣΤΟ ΔΙΑΔΙΚΤΥΟ |

**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

ΠΕΔ–Α– ΕΚΔΟΣΗ

|  |
| --- |
|  |

|  |
| --- |
|  |

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

|  |
| --- |
|  |

ΑΔΙΑΒΑΘΜΗΤΟ – ΑΝΑΡΤΗΤΕΟ ΣΤΟ ΔΙΑΔΙΚΤΥΟ

ΠΙΝΑΚΑΣ ΠΕΡΙΕΧΟΜΕΝΩΝ

[1 ΠΕΔΙΟ ΕΦΑΡΜΟΓΗΣ 3](#_Toc497827201)

[2 ΣΧΕΤΙΚΑ ΕΓΓΡΑΦΑ 3](#_Toc497827202)

[3 ΤΑΞΙΝΟΜΗΣΗ 3](#_Toc497827203)

[4 ΤΕΧΝΙΚΑ ΧΑΡΑΚΤΗΡΙΣΤΙΚΑ 3](#_Toc497827204)

[4.1 Ορισμός Υλικού 3](#_Toc497827205)

[4.2 Χαρακτηριστικά Επιδόσεων 4](#_Toc497827206)

[4.3 Σχεδίαση και Κατασκευή 4](#_Toc497827207)

[4.4 Απαιτήσεις Νομοθεσίας 4](#_Toc497827208)

[4.5 Επισήμανση Υλικού 4](#_Toc497827209)

[5 ΣΥΣΚΕΥΑΣΙΑ / ΕΠΙΣΗΜΑΝΣΕΙΣ 5](#_Toc497827210)

[5.1 Συσκευασία 5](#_Toc497827211)

[5.2 Επισημάνσεις Συσκευασιών 5](#_Toc497827212)

[6 ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ 6](#_Toc497827213)

[6.1 Συνοδευτικά Έγγραφα / Πιστοποιητικά 6](#_Toc497827214)

[6.2 Επιθεωρήσεις / Δοκιμές 6](#_Toc497827215)

[6.2.1 Έλεγχος Παραλαβής 6](#_Toc497827216)

[6.2.1.1 Μακροσκοπικός Έλεγχος 6](#_Toc497827217)

[6.2.1.2 Λειτουργικός Έλεγχος 7](#_Toc497827218)

[6.2.1.3 Λοιποί Έλεγχοι 7](#_Toc497827219)

[7 ΥΠΗΡΕΣΙΕΣ / ΥΠΟΣΤΗΡΙΞΗ 7](#_Toc497827220)

[7.1 Εγκατάσταση 7](#_Toc497827221)

[7.2 Υπηρεσίες Υποστήριξης 7](#_Toc497827222)

[7.2.1 Εγγύηση 7](#_Toc497827223)

[7.2.2 Δυνατότητα Συντήρησης 8](#_Toc497827224)

[7.3 Έντυπο – Ηλεκτρονικό Συνοδευτικό Υλικό 9](#_Toc497827225)

[8 ΛΟΙΠΕΣ ΑΠΑΙΤΗΣΕΙΣ 10](#_Toc497827226)

[8.1 Παράδοση Υλικού 10](#_Toc497827227)

[8.2 Αναβάθμιση Λογισμικού 10](#_Toc497827228)

[8.3 Παρελκόμενα 10](#_Toc497827229)

[9 ΠΕΡΙΕΧΟΜΕΝΟ ΠΡΟΣΦΟΡΑΣ 11](#_Toc497827230)

[10 ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ 12](#_Toc497827231)

ΠΡΟΣΘΗΚΗ Ι……………………………………………………………………………………………Ι-1

# ΠΕΔΙΟ ΕΦΑΡΜΟΓΗΣ

Η παρούσα Προδιαγραφή Ενόπλων Δυνάμεων (ΠΕΔ) καθορίζει τις απαιτήσεις της Υπηρεσίας για την προμήθεια ηλεκτρονικού υπολογιστή για ειδική ιατρική ή οδοντιατρική χρήση.

# ΣΧΕΤΙΚΑ ΕΓΓΡΑΦΑ

Πρότυπο ΕΛΟΤ ΕN ISO 9001:2015 «Συστήματα διαχείρισης της ποιότητας - Απαιτήσεις».

Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.

# ΤΑΞΙΝΟΜΗΣΗ

NSC: 7010 "Διαμόρφωση Συστήματος ADPE"

CPV: 30213300-8

# ΤΕΧΝΙΚΑ ΧΑΡΑΚΤΗΡΙΣΤΙΚΑ

* 1. Ορισμός Υλικού
     1. Ο υπό προμήθεια εξοπλισμός αποτελείται από υλικό με το συνοδευτικό υλικό - λογισμικό που απαιτούνται για την εγκατάσταση και λειτουργία του και περιλαμβάνει τα τεχνικά και λειτουργικά χαρακτηριστικά στοιχεία της Προσθήκης Ι, αναλόγως των επιθυμητών χαρακτηριστικών των υπό προμήθεια Η/Υ, με βάση την σχεδιαζόμενη χρήση τους.
     2. Το προς προμήθεια υλικό και τα παρελκόμενα πρέπει να είναι καινούργια.
     3. Ο χρόνος ανακοίνωσης του προς προμήθεια εξοπλισμού να είναι μικρότερος των 18 μηνών από την ημερομηνία κατάθεσης προσφοράς του αναδόχου και να μην υπάρχει ανακοίνωση περί αντικατάστασης του.
     4. Η προσφορά θα πρέπει να αναφέρεται σε πλήρες σύστημα (Υλικό - Λογισμικό – υπηρεσίες από τον ίδιο προμηθευτή).
  2. Χαρακτηριστικά Επιδόσεων
     1. Όπως στην ΠΡΟΣΘΗΚΗ Ι.
  3. Σχεδίαση και Κατασκευή
     1. Υλικά/Εξαρτήματα
        1. Όλες οι επιμέρους συσκευές θα πρέπει να λειτουργούν με τροφοδοσία AC, 230V + 10%, 50 Hz + 0,5Hz.
  4. Απαιτήσεις Νομοθεσίας
     1. Όλα τα υλικά πρέπει να πληρούν τις προδιαγραφές CE της αντίστοιχης κατηγορίας υλικού.
  5. Επισήμανση Υλικού
     1. Απαραίτητα το υλικό πρέπει να φέρει σήμανση CE, η οποία δηλώνει συμμόρφωση προς την αντίστοιχη Ευρωπαϊκή Οδηγία στην οποία εντάσσεται το υλικό. Η σήμανση πιστότητας CE πρέπει να συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την εφαρμογή των διαδικασιών διασφάλισης ποιότητας της παραγωγής και του προϊόντος. Η σήμανση πρέπει να είναι τοποθετημένη κατά τρόπο εμφανή, ευανάγνωστο και ανεξίτηλο πάνω στο προϊόν, καθώς και στις οδηγίες χρήσεως.
     2. Αντιστοίχως, στη συσκευασία πρέπει να αναγράφονται όλες οι προβλεπόμενες από την σχετική Ευρωπαϊκή Οδηγία πληροφορίες, όπως (μη περιοριστικά) ημερομηνία κατασκευής, συνθήκες διατήρησης, σειραϊκός αριθμός και λοιπά στοιχεία ιχνηλασιμότητας, ετικέτες επικίνδυνων υλικών, ειδικής χρήσης και κινδύνου.
     3. Σε κατάλληλη θέση στο υπό προμήθεια είδος να επικολληθεί ανεξίτηλη πινακίδα με μέριμνα του προμηθευτή, στην οποία θα αναγράφονται:
        1. Η ονομασία, ο αριθμός μητρώου και ο Σειραϊκός Αριθμός του είδους.
        2. Τα στοιχεία του κατασκευαστή και του προμηθευτή.
        3. Ο αριθμός σύμβασης και το έτος υπογραφής.
        4. Ακριβής χρόνος λήξης εγγύησης

# ΣΥΣΚΕΥΑΣΙΑ / ΕΠΙΣΗΜΑΝΣΕΙΣ

* 1. Συσκευασία

Η πρωτογενής και δευτερογενής συσκευασία (όπου υπάρχουν) οφείλει να βρίσκεται σε άριστη κατάσταση, χωρίς εμφανή σημεία αλλοίωσης ή καταπόνησης, σύμφωνα με την πρόβλεψη του κατασκευαστή.

Η τριτογενής συσκευασία οφείλει να παρέχει επαρκή προστασία από τους συνήθεις εξωγενείς παράγοντες (υγρασία, σκόνη, φως κλπ) και επαρκή μηχανική προστασία για τη μεταφορά και μακροχρόνια αποθήκευση του υλικού σε συνήθεις συνθήκες αποθήκευσης εσωτερικού χώρου.

* 1. Επισημάνσεις Συσκευασιών

Το υπό προμήθεια υλικό κατά την παράδοσή του να φέρει επί της εμπορικής συσκευασίας μεταφοράς στοιχεία αναγνώρισης της Υπηρεσίας και της προμήθειας δηλαδή:

* + 1. Αριθμό ονομαστικού, όπως αυτός δίδεται από την διακήρυξη.
    2. Περιγραφή του υλικού, όπως αυτή δίδεται από την διακήρυξη.
    3. Στοιχεία προμηθευτή (Επωνυμία επιχείρησης, Διεύθυνση, Τηλέφωνο, ΑΦΜ).
    4. Στοιχεία προμήθειας (Αριθμός σύμβασης, έτος, Υπηρεσία )

# ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ

* 1. Συνοδευτικά Έγγραφα / Πιστοποιητικά
     1. Πιστοποίηση της κατασκευάστριας ή προμηθεύτριας εταιρείας κατά ISO/IEC 9001 τελευταίας έκδοσης ή αντίστοιχο.
     2. Ο ανάδοχος θα πρέπει να διαθέτει Πιστοποιητικά καταλληλότητας Πώλησης, Εγκατάστασης (Microsoft Authorized Technical Installer).
     3. Ο εξοπλισμός με κατάλληλα αποδεικτικά στοιχεία (πιστοποιητικά, καταχωρήσεις στα εγχειρίδια υλικού κ.λ.π. τα οποία να είναι ευανάγνωστα, χωρίς αποξέσεις ή διορθώσεις και να προκύπτει ότι αναφέρονται στο υπόψη υλικό), πρέπει να φέρει:
        1. Πιστοποίηση FCC ή TUV ή VDE ή DOC class B ή class A. Αν το υλικό έχει FCC ID (Κωδικό FCC) τότε έχει πιστοποίηση FCC και δεν απαιτείται άλλο πιστοποιητικό. Προσοχή: Η πιστοποίηση αυτή αναφέρεται σε όλο το υλικό και όχι σε εξαρτήματα του.
     4. Η επιτροπή τεχνικής αξιολόγησης μπορεί κατά την κρίση της να ζητήσει από κάθε συμμετέχοντα προμηθευτή επιπρόσθετα έγγραφα ή πιστοποιητικά, η ύπαρξη των οποίων προβλέπεται από την εθνική ή ευρωπαϊκή νομοθεσία.
  2. Επιθεωρήσεις / Δοκιμές
     1. Έλεγχος Παραλαβής

Ο έλεγχος παραλαβής να γίνει, μετά την εγκατάσταση του υπό προμήθεια είδους, σε πλήρη λειτουργία ενώπιον επιτροπής, η οποία θα προβεί εκτός των άλλων και στους παρακάτω ελέγχους:

* + - 1. Μακροσκοπικός Έλεγχος

Κατ' αυτόν θα ελεγχθεί από την επιτροπή:

* + - * 1. Η καλή κατάσταση του εν λόγω είδους από πλευράς πληρότητας, εμφάνισης, λειτουργικότητας, κακώσεων ή φθορών.
        2. Η συμφωνία των χαρακτηριστικών στοιχείων με αυτά που προσδιορίζονται στην παρούσα ΠΕΔ σε συνδυασμό με τις συμφωνίες που συμπεριλαμβάνονται στη σύμβαση.
        3. Η ύπαρξη των παρελκόμενων, συσκευών, ανταλλακτικών, εγγράφων - εντύπων, καθώς και των τεχνικών εγχειριδίων κ.λ.π. που αναφέρονται σε άλλες παραγράφους της παρούσας ΠΕΔ και τα οποία ο προμηθευτής είναι υποχρεωμένος να προσκομίσει.
      1. Λειτουργικός Έλεγχος

Κατά το λειτουργικό έλεγχο το υπό προμήθεια είδος θα υποστεί δοκιμή σε εργασία ρουτίνας για τουλάχιστον (5) εργάσιμες ημέρες. Μετά από αυτόν και εφόσον δεν παρατηρηθούν βλάβες ή αστοχίες και με την προϋπόθεση ότι οι υπόλοιποι έλεγχοι δεν παρουσιάσουν προβλήματα θα πραγματοποιηθεί η παραλαβή με τη σύνταξη του αντίστοιχου πρωτοκόλλου παραλαβής. Σε περίπτωση βλάβης, η εργασία ρουτίνας θα συνεχισθεί εκ νέου μετά την αποκατάσταση της για τουλάχιστον (5) εργάσιμες ημέρες σε εργασία ρουτίνας. Ο λειτουργικός έλεγχος μπορεί να πραγματοποιηθεί παρουσία του προμηθευτή ή νόμιμου εκπροσώπου του.

* + - 1. Λοιποί Έλεγχοι

Η Υπηρεσία διατηρεί το δικαίωμα να ζητήσει μέσω της επιτροπής παραλαβής οποιονδήποτε επιπλέον έλεγχο που κρίνεται σκόπιμος και απαραίτητος με έξοδα του προμηθευτή χωρίς να δεσμεύεται από το χρόνο ελέγχου.

# ΥΠΗΡΕΣΙΕΣ / ΥΠΟΣΤΗΡΙΞΗ

* 1. Εγκατάσταση
     1. Η μεταφορά και η εγκατάσταση του υπό προμήθεια είδους να πραγματοποιηθεί με δαπάνη, ευθύνη και μέριμνα του προμηθευτή στην έδρα της Μονάδας, επ' ωφελεία της οποίας γίνεται ο διαγωνισμός.
  2. Υπηρεσίες Υποστήριξης
     1. Εγγύηση

Εγγύηση Καλής Λειτουργίας - Καθορισμός Χρόνου Εγγύησης.

* + - 1. Ο προμηθευτής υποχρεούται να παρέχει δωρεάν εγγύηση καλής λειτουργίας τουλάχιστον τριών (3) ετών για τον εξοπλισμό-υλικά, η οποία αρχίζει μετά την οριστική παραλαβή τους. Αν κατά την διάρκεια αυτού του χρονικού διαστήματος παρατηρηθεί βλάβη και ανωμαλία λειτουργίας η οποία οφείλεται σε ελαττωματικό υλικό ή εσφαλμένη εγκατάσταση, ο προμηθευτής υποχρεούται να την αποκαταστήσει με δική του δαπάνη (θα επισκευάζεται επί τόπου ή το υλικό θα παραλαμβάνεται προς επισκευή με έξοδα και μέριμνα του προμηθευτή).
      2. Οι υποχρεώσεις του Αναδόχου στο πλαίσιο εγγύησης καλής λειτουργίας, είναι:
         1. Αποκατάσταση των βλαβών και ανωμαλιών λειτουργίας του εξοπλισμού.
         2. Τα μέσα αποθηκεύσεως που παρουσιάζουν βλάβη κατά τη διάρκεια της εγγύησης αντικαθίστανται με μέριμνα του προμηθευτή χωρίς να επιστρέφεται σε αυτόν το μέσο που παρουσίασε τη βλάβη.
         3. Άμεση Βοήθεια (HELPDESK) μέσω τηλεφώνου όπου θα παρέχονται οι ακόλουθες υπηρεσίες από 09:00 μέχρι 17:00 με παραπομπή σύνθετων προβλημάτων για επί τόπου παρουσία ειδικών και τεχνικών στους χώρους που είναι εγκατεστημένο το υλικό.
         4. Χρόνος απόκρισης

Η ανταπόκριση (παρουσία) του αναδόχου σε περίπτωση βλάβης ή δυσλειτουργίας θα πρέπει να είναι :

Είκοσι Τέσσερις (24) ώρες από τη στιγμή της αναγγελίας της βλάβης εφόσον η ειδοποίηση έγινε από Δευτέρα μέχρι Παρασκευή και στο διάστημα από 09:00 μέχρι 17:00.

Στις 09:00 της μεθεπόμενης εργάσιμης ημέρας εφόσον η ειδοποίηση έγινε εκτός των ανωτέρω ωρών και ημερών.

* + - * 1. Χρόνος αποκατάστασης βλάβης

Η αποκατάσταση της βλάβης ή δυσλειτουργίας θα πρέπει να πραγματοποιείται μέσα σε σαράντα οκτώ (48) ώρες μετά το χρόνο απόκρισης. Εφόσον δεν έχει αποκατασταθεί η λειτουργία του υλικού στο παραπάνω χρονικό διάστημα, ο Ανάδοχος θα πρέπει να μεριμνήσει για την άμεση αντικατάσταση του.

* + 1. Δυνατότητα Συντήρησης
       1. Ο Ανάδοχος θα πρέπει να προσφέρει υπηρεσίες συντήρησης για όλο τον εξοπλισμό και υλικό που προσφέρει. Οι υποψήφιοι Ανάδοχοι στην προσφορά τους πρέπει να αναπτύσσουν τη μεθοδολογία και συχνότητα της προληπτικής συντήρησης του συστήματος καθώς και τη μεθοδολογία της επισκευαστικής συντήρησής του. Με το πέρας της περιόδου Εγγύησης Καλής Λειτουργίας θα αρχίσει η περίοδος συντήρησης του υπό προμήθεια εξοπλισμού.
       2. Γενικές απαιτήσεις που πρέπει να ικανοποιήσει ο υποψήφιος Ανάδοχος στο σχέδιο συντήρησης που θα προτείνει:
          1. Προληπτική συντήρηση,
          2. Συντήρηση του υλικού και εξοπλισμού του συστήματος,
          3. Εξασφάλιση ανταλλακτικών,
          4. Άμεση βοήθεια (Help Desk),
          5. Επιτόπου βοήθεια,
          6. Χρόνοι απόκρισης βλαβών,
          7. Χρόνοι αποκατάστασης βλαβών.
       3. Η διάρκεια της περιόδου Συντήρησης θα είναι **τέσσερα (4) έτη μετά το χρόνο εγγύησης.**
       4. Το ετήσιο κόστος συντήρησης δεν περιλαμβάνεται στον προϋπολογισμό του έργου. Οι υποψήφιοι Ανάδοχοι θα πρέπει να υποβάλλουν στην οικονομική τους προσφορά το κόστος συντήρησης, για κάθε έτος ξεχωριστά, επιμερισμένο ανά συντηρούμενο προϊόν και είδος καθώς και τα παράπλευρα έξοδα που περιλαμβάνονται σε αυτά. **Η υπηρεσία διατηρεί το δικαίωμα εφόσον το επιθυμεί**, σύναψης σύμβασης συντήρησης με το ανάδοχο για την παροχή των ανωτέρω υπηρεσιών.
       5. Η συντήρηση θα πρέπει να καλύπτει τα προβλεπόμενα στην παρ. 7.2.1 του παρόντος.
  1. Έντυπο – Ηλεκτρονικό Συνοδευτικό Υλικό

Κατά την παράδοση κάθε τεμαχίου του εν λόγω είδους ο προμηθευτής είναι υποχρεωμένος να παραδώσει τα παρακάτω:

* + 1. Όλα τα προβλεπόμενα από τον κατασκευαστή του υλικού εγχειρίδια, πιστοποιητικά, σχεδιαγράμματα και λοιπά έντυπα, καθώς και όλα τα αποθηκευτικά μέσα λογισμικού (CD – DVD).
    2. Πρωτότυπη Έγγραφη εγγύηση καλής λειτουργίας για τα χρόνια που έχουν δηλωθεί στην προσφορά και στην οποία θα φαίνεται και ο συγκεκριμένος εργοστασιακός αριθμός (SERIAL NUMBER).
    3. Έγγραφη εγγύηση παροχής ανταλλακτικών και αναλωσίμων για τα έτη που έχουν δηλωθεί στην προσφορά.

# ΛΟΙΠΕΣ ΑΠΑΙΤΗΣΕΙΣ

* 1. Παράδοση Υλικού
     1. Η παράδοση και η παραλαβή του υπό προμήθεια είδους να γίνει σε 45 ημέρες από την υπογραφή της σύμβασης, σε πλήρη λειτουργία στην έδρα της Μονάδας επ' ωφελεία της οποίας γίνεται ο διαγωνισμός, με δαπάνες, ευθύνη και μέριμνα του προμηθευτή.
     2. Ο προμηθευτής υποχρεούται να πληρώσει ποινική ρήτρα που θα καθοριστεί στη σύμβαση, για κάθε ημέρα καθυστέρησης, στις παρακάτω περιπτώσεις:
        1. Αν ο προμηθευτής παραδώσει εκπρόθεσμα το υλικό.
        2. Αν η επιτροπή παραλαβής αρνηθεί να παραλάβει το υπό προμήθεια είδος για τυχόν παραβιάσεις των όρων της σύμβασης ή της Προδιαγραφής Ενόπλων Δυνάμεων από τον προμηθευτή.
     3. Η σύμβαση δεν δεσμεύει την Υπηρεσία για την παραλαβή του υλικού αν διαπιστωθεί ότι αυτό δεν καλύπτει τις προϋποθέσεις που επιβάλλει το ισχύον νομικό πλαίσιο, για το είδος και την κατηγορία του υλικού κατά την παραλαβή του.
  2. Αναβάθμιση Λογισμικού

Αν το υπό προμήθεια είδος περιλαμβάνει λογισμικό, ο προμηθευτής υποχρεούται να παρέχει όλες τις αναβαθμισμένες εκδόσεις λογισμικού που παρέχονται από τον κατασκευαστή του υλικού. Η αναβάθμιση του λογισμικού θα γίνεται χωρίς επιπλέον κόστος.

* 1. Παρελκόμενα
     1. Το υπό προμήθεια μηχάνημα κατά την παράδοση του οφείλει να συνοδεύεται από τα κατάλληλα παρελκόμενα και αναλώσιμα ώστε να γίνει πλήρης αξιολόγηση της λειτουργίας του.
     2. Παρελκόμενα και συστήματα που θεωρούνται από τον προμηθευτή ουσιώδη και απαραίτητα για την πληρέστερη και ασφαλέστερη λειτουργία του και το συνοδεύουν υποχρεωτικά, να αναφέρονται στην προσφορά σαν χωριστά κομμάτια (οικονομικά στοιχεία μόνο στην οικονομική προσφορά). Σε περίπτωση που δεν υπάρχουν να αναγράφεται στην προσφορά και στο φύλλο συμμόρφωσης.
     3. Τυχόν πρόσθετα παρελκόμενα και συστήματα του υπό προμήθεια είδους εκτός αυτών της παραγράφου 8.3.2, τα οποία μπορούν να τοποθετηθούν ή να συνεργαστούν με το προσφερόμενο είδος, να αναφέρονται στην προσφορά αναλυτικά με την εργασία την οποία εκτελούν (οικονομικά στοιχεία μόνο στην οικονομική προσφορά). Σε περίπτωση που δεν υπάρχουν να αναγράφεται στην προσφορά και στο φύλλο συμμόρφωσης.

# ΠΕΡΙΕΧΟΜΕΝΟ ΠΡΟΣΦΟΡΑΣ

Να περιλαμβάνεται πίνακας συνθέσεως των προσφερομένων υλικών στην οικονομική προσφορά, αλλά και στην τεχνική προσφορά χωρίς όμως τιμές των επιμέρους υλικών.

* 1. Φύλλο / Έντυπο Συμμόρφωσης προς την Τεχνική Προδιαγραφή

Ο προμηθευτής είναι υποχρεωμένος στην προσφορά του να επισυνάψει συμπληρωμένο αναλυτικό φυλλάδιο με τίτλο «ΕΝΤΥΠΟ ΣΥΜΜΟΡΦΩΣΗΣ ΠΡΟΣ ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ» υπόδειγμα του οποίου, με οδηγίες συμπλήρωσης, βρίσκεται αναρτημένο στην ιστοσελίδα <https://prodiagrafes.army.gr>, επιλέγοντας αρχικά «ΝΟΜΟΘΕΣΙΑ–ΕΝΤΥΠΑ–ΥΠΟΔΕΙΓΜΑΤΑ» και στη συνέχεια «ΕΝΤΥΠΑ».

* 1. Τα έγγραφα που αναφέρονται στην παράγραφο 6.1
  2. Έγγραφη δήλωση του προμηθευτή ή του κατασκευαστή ή του νόμιμου εκπροσώπου αυτού, στην οποία να δηλώνεται:
     1. Ο παρεχόμενος χρόνος εγγύησης του υλικού,
     2. Ο χρόνος υποστήριξης του υλικού
     3. Κάθε πιθανή εξαίρεση τμήματος του υλικού από τον προαναφερθέντα χρόνο εγγύησης
     4. Το χρονοδιάγραμμα προληπτικής συντήρησης του υλικού
  3. Σύντομο ιστορικό του προμηθευτή και του κατασκευαστή (αν αυτός είναι άλλος), καθώς και κατάλογο πελατών (Ένοπλες Δυνάμεις, Οργανισμοί, Εταιρείες στην Ελλάδα και το εξωτερικό) με πλήρη στοιχεία (διευθύνσεις, τηλέφωνα κ.λ.π.) που έχουν αγοράσει από τον εν λόγω προμηθευτή ή κατασκευαστικό οίκο παρόμοια είδη.
  4. Η επιτροπή τεχνικής αξιολόγησης μπορεί κατά την κρίση της να ζητήσει από κάθε συμμετέχοντα προμηθευτή έγγραφες διευκρινίσεις επί των αναγραφόμενων στην προσφορά του, καθώς και οποιοδήποτε συμπληρωματικό στοιχείο για την εξακρίβωση των τεχνικών χαρακτηριστικών και των δυνατοτήτων του υπό προμήθεια είδους.

# ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ

Σχολιασμός της παρούσας Προδιαγραφής από κάθε ενδιαφερόμενο, για την βελτίωση της, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία <https://prodiagrafes.army.gr>.

ΠΡΟΣΘΗΚΗ Ι

**ΤΕΧΝΙΚΑ – ΛΕΙΤΟΥΡΓΙΚΑ ΧΑΡΑΚΤΗΡΙΣΤΙΚΑ ΗΛΕΚΤΡΟΝΙΚΟΥ ΥΠΟΛΟΓΙΣΤΗ - ΠΡΟΣΘΕΤΕΣ ΑΠΑΙΤΗΣΕΙΣ**

|  |  |  |
| --- | --- | --- |
|  | Τύπος υπολογιστή |  |
|  | Επεξεργαστής |  |
|  | Μητρική πλακέτα |  |
|  | Μνήμη τυχαίας προσπέλασης |  |
|  | Μόνιμα αποθηκευτικά μέσα |  |
|  | Αφαιρούμενα αποθηκευτικά μέσα |  |
|  | Κάρτα γραφικών |  |
|  | Πληκτρολόγιο |  |
|  | Ποντίκι |  |
|  | Τροφοδοτικό |  |
|  | Διασυνδέσεις |  |
|  | Λειτουργικό σύστημα |  |
|  | Λοιπό λογισμικό |  |
|  | Οθόνη |  |
|  | Λοιπός εξοπλισμός |  |
|  | Λοιπές απαιτήσεις |  |

|  |  |
| --- | --- |
|  | ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ  ΠΕΔ  ΕΚΔΟΣΗ  ΣΥΝΤΑΞΗ |
| ΕΛΕΓΧΟΣ |
| ΘΕΩΡΗΣΗ  ΗΜΕΡΟΜΗΝΙΑ |

ΠΑΡΑΡΤΗΜΑ Α

**ΟΔΗΓΙΕΣ ΣΥΜΠΛΗΡΩΣΗΣ**

**ΣΥΝΙΣΤΩΜΕΝΗΣ ΠΡΟΤΥΠΗΣ ΤΕΧΝΙΚΗΣ ΠΡΟΔΙΑΓΡΑΦΗΣ**

Α.1 Το εξώφυλλο της ΣΠΤΠ, το παρόν Παράρτημα Α, που παρέχει πληροφορίες σύνταξης μια ΠΕΔ, καθώς και το φύλλο έγκρισης της ΣΠΤΠ, που έπεται του Παραρτήματος αυτού, δεν αποτελούν τμήματα μίας παραγόμενης ΠΕΔ για την εκτέλεση διαγωνισμού σχετικής προμήθειας, υπηρεσίας ή έργου και αφαιρούνται, κατά την σύνταξη της ΠΕΔ. Επίσης, κατά την σύνταξη της ΠΕΔ, αφαιρούνται τα σχόλια, που παρατίθενται στην δεξιά πλευρά των σελίδων της ΣΠΤΠ.

Α.2 Ο πίνακας της Προσθήκης Ι συντάσσεται σύμφωνα με τις οδηγίες, που ακολουθούν:

1. Στη γραμμή 1 αναφέρεται ο τύπος του υπολογιστή: σταθερός, φορητός, τύπου ταμπλέτας, ειδικών προδιαγραφών αντοχής κλπ.
2. Στη γραμμή 2 αναφέρεται ο τύπος επεξεργαστή (CPU) που καλύπτει τις προδιαγραφές λειτουργίας ειδικών εφαρμογών ιατρικής – οδοντιατρικής. Καλό είναι να αναφέρονται ισοδύναμοι επεξεργαστές και των δύο μεγάλων κατασκευαστών (AMD – INTEL) ή άλλοι ειδικού σκοπού.
3. Στη γραμμή 3 αναφέρεται ο τύπος μητρικής πλακέτας (motherboard) που επιθυμούμε. Αν δεν υπάρχουν ιδιαίτερες απαιτήσεις, μπορεί να αναγραφεί «κατάλληλη για τον προσφερόμενο επεξεργαστή». Εδώ μπορούμε να αναφέρουμε απαιτήσεις σε σχέση με τη μητρική, πχ ενσωματωμένη έξοδο γραφικών, διεπαφές usb και τύπος αυτών, διεπαφές αποθηκευτικών μέσων, δυνατότητες raid κλπ.
4. Στη γραμμή 4 αναφέρεται η ποσότητα και ο τύπος μνήμης τυχαίας προσπέλασης (RAM).
5. Στη γραμμή 5 αναφέρονται τα μόνιμα αποθηκευτικά μέσα του υπολογιστή, όπως σκληροί δίσκοι (HDD), μονάδες αποθήκευσης στερεάς κατάστασης (SSD) και τα χαρακτηριστικά τους όπως χωρητικότητα, ταχύτητα, διασύνδεση (τύπος RAID) κ.ο.κ.
6. Στη γραμμή 6 αναφέρονται τα αφαιρούμενα αποθηκευτικά μέσα, όπως CD-ROM, DVD-ROM, BD-ROM και οι εγγράψιμες εκδοχές τους. Επίσης αναφέρονται αναγνώστες ψηφιακών καρτών, όπως SD, TF, CF κλπ.
7. Στη γραμμή 7 αναφέρεται η κάρτα γραφικών που απαιτείται. Μπορεί να γίνει χρήση ενσωματωμένης κάρτας γραφικών ή προμήθεια εξωτερικής, σύμφωνα με τις απαιτήσεις. Αναφέρονται επίσης οι αναγκαίες έξοδοι γραφικών της κάρτας και τα λοιπά χαρακτηριστικά αυτής (ταχύτητα, μνήμη κλπ). Καλό είναι να αναφέρονται ισοδύναμες κάρτες και των δύο μεγάλων κατασκευαστών (NVIDIA – AMD).
8. Στη γραμμή 8 αναφέρεται ο τύπος του πληκτρολόγιου που απαιτείται, η σύνδεσή του (ενσύρματη, ασύρματη), ειδικές λειτουργίες αυτού ή δυνατότητα/απαίτηση set με ποντίκι.
9. Στη γραμμή 9 αναφέρεται ο τύπος του ποντικιού που απαιτείται, με δυνατότητα συνδυασμού με § Α.2.8
10. Στη γραμμή 10 αναφέρεται ο τύπος τροφοδοτικού του υπολογιστή που απαιτείται. Μπορεί να αναγραφεί «κατάλληλο για το σκοπό που προορίζεται» ή με επιπλέον χαρακτηριστικά, όπως ισχύος (Watt), καλωδίωσης (αριθμός εξόδων τροφοδότησης εξοπλισμού, αρθρωτές εξόδους – modular), πιστοποίησης αποδοτικότητας (bronze, silver, gold).
11. Στη γραμμή 11 αναφέρονται λοιπές απαιτήσεις διασυνδέσεων, που δεν καλύπτονται από τα ενσωματωμένα στη μητρική, όπως σειριακές / παράλληλες θύρες σε ειδική κάρτα, επιπλέον θύρες
12. Στη γραμμή 12 αναφέρεται το λειτουργικό σύστημα που θα είναι προεγκατεστημένο στον υπολογιστή.
13. Στη γραμμή 13 αναφέρεται λοιπό λογισμικό που απαιτείται είναι εγκατεστημένο στον υπολογιστή.
14. Στη γραμμή 14 αναφέρονται τα χαρακτηριστικά της οθόνης του συστήματος, όπως διαγώνιος (σε ίντσες), φωτεινότητα, ανάλυση, είσοδοι σήματος, χρωματικά πρότυπα που καλύπτονται, δυνατότητες της βάσης – ανάρτησης της οθόνης κ.α.
15. Στη γραμμή 15 αναφέρεται λοιπός εξοπλισμός που απαιτείται, όπως διατάξεις προστασίας τάσεως, τροφοδοτικά αδιάλειπτης παροχής, ειδικές συσκευές κατάδειξης (ταμπλέτες, πενάκι), μικρόφωνο, ηχεία, κάμερα τηλεδιάσκεψης κ.α
16. Στη γραμμή 16 αναφέρονται λοιπές απαιτήσεις που δεν έχουν καλυφθεί πιο πάνω.

|  |  |
| --- | --- |
|  | ΕΓΚΡΙΣΗ  ΣΥΝΙΣΤΩΜΕΝΗΣ  ΠΡΟΤΥΠΗΣ ΤΕΧΝΙΚΗΣ ΠΡΟΔΙΑΓΡΑΦΗΣ  ΣΠΤΠ  ΕΚΔΟΣΗ  ΣΥΝΤΑΞΗ |
| ΕΛΕΓΧΟΣ |
| ΘΕΩΡΗΣΗ  ΗΜΕΡΟΜΗΝΙΑ |